CELEX: 32013R0384
Language: lv
Date: 2013-04-22 00:00:00
Title: Komisijas Īstenošanas regula (ES) Nr. 384/2013 ( 2013. gada 22. aprīlis ) par atsevišķu preču klasifikāciju kombinētajā nomenklatūrā

27.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 117/7
            
         KOMISIJAS ĪSTENOŠANAS REGULA (ES) Nr. 384/2013
   (2013. gada 22. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka, ievērojot Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Ievērojot Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot 60 dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. aprīlī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Cilindra formas izstrādājums, kura diametrs ir apmēram 7 mm un garums aptuveni 130 mm un kura ārējais slānis ir no papīra, kas notur vietā šādus komponentus:
                  
                              —
                           
                           
                              trīs celulozes acetāta šķiedru filtrus ar aktivēto ogli (C),
                           
                        
                              —
                           
                           
                              četrus celulozes acetāta šķiedru filtrus, kas satur arī impregnētas šķiedras (impregnētas ar līmējošu vielu, kas neiekļūst šķiedru iekšējos slāņos) (I),
                           
                        
                              —
                           
                           
                              divus celulozes acetāta šķiedru filtrus (A),
                           
                        
                              —
                           
                           
                              četrus komponentus no aromātiskās Austrumu tabakas, ko izmanto cigaretēs (T).
                           
                        Ciktāl tas attiecas uz celulozes acetāta šķiedrām dažādos filtros (C, I, A), šķiedras ir vērstas paralēli cita citai. Šķiedras ir elastīgas un porainas, ar vienmērīgu biezumu un ir viegli atdalāmas un “izvelkamas”.
                  Cilindrā komponenti novietoti šādā secībā:
                  
                              —
                           
                           
                              C (apmēram 6 mm garš),
                           
                        
                              —
                           
                           
                              I (apmēram 10 mm garš),
                           
                        
                              —
                           
                           
                              T (apmēram 10 mm garš),
                           
                        
                              —
                           
                           
                              A (apmēram 13 mm garš),
                           
                        
                              —
                           
                           
                              T (apmēram 10 mm garš),
                           
                        
                              —
                           
                           
                              I (apmēram 10 mm garš),
                           
                        
                              —
                           
                           
                              C (apmēram 12 mm garš),
                           
                        
                              —
                           
                           
                              I (apmēram 10 mm garš),
                           
                        
                              —
                           
                           
                              T (apmēram 10 mm garš),
                           
                        
                              —
                           
                           
                              A (apmēram 13 mm garš),
                           
                        
                              —
                           
                           
                              T (apmēram 10 mm garš),
                           
                        
                              —
                           
                           
                              I (apmēram 10 mm garš),
                           
                        
                              —
                           
                           
                              C (apmēram 6 mm garš).
                           
                        Dažādo materiālu masas procenti izstrādājumos ir šādi:
                  
                              —
                           
                           
                              C: apmēram 17 %,
                           
                        
                              —
                           
                           
                              I: apmēram 16 %,
                           
                        
                              —
                           
                           
                              A: apmēram 8 %,
                           
                        
                              —
                           
                           
                              T: apmēram 41 %,
                           
                        
                              —
                           
                           
                              papīrs: apmēram 18 %.
                           
                        Izstrādājumu ir paredzēts sagriezt un izmantot, lai ražotu cigaretes ar filtru. No izstrādājuma objektīvā raksturojuma nav acīmredzams, kā tas tiks sagriezts.
                  (Skatīt fotoattēlus Nr. 664 A un B.) (1)
                  
               
               
                  5601 22 10
               
               
                  Klasifikācija noteikta, ievērojot 1., 4. un 6. vispārīgo kombinētās nomenklatūras interpretācijas noteikumu (VIN) un KN kodu 5601, 5601 22 un 5601 22 10 aprakstu.
                  Izstrādājumā ir vairāk filtrēšanas komponentu nekā tabakas. Tabaka var palikt starp diviem filtriem un tādējādi var nebūt aizdedzināma, tikai lietojama cigaretē par aromatizējošu komponentu. Tabaka aizņem tikai aptuveni vienu trešdaļu no izstrādājuma tilpuma. Tāpēc dažādie filtri nosaka izstrādājuma pamatīpašības 3.b VIN nozīmē.
                  Vienkāršo celulozes acetāta šķiedru (A) kopā ar impregnētām šķiedrām (I) pēc masas un tilpuma ir procentuāli vairāk nekā celulozes acetāta šķiedru ar aktivētu ogli (C). Tāpēc filtri, kas izgatavoti no vienkāršajām un impregnētajām celulozes acetāta šķiedrām (A, I), nosaka izstrādājuma pamatīpašības 3.b VIN nozīmē.
                  Filtriem, kas izgatavoti no vienkāršajām un impregnētajām celulozes acetāta šķiedrām (A, I), nav vajadzīgās sasaistes un stiprības. Tāpēc klasifikācija pozīcijās 5602 pie tūbas un filca vai 5603 pie neaustām drānām nav iespējama.
                  Filtri, kas izgatavoti no vienkāršajām un impregnētajām celulozes acetāta šķiedrām (A, I), nav izgatavoti no tekstilmateriāliem 63. nodaļas 1. piezīmes nozīmē. Tādēļ klasifikācija pozīcijā 6307 nav iespējama.
                  Filtros, kas izgatavoti no vienkāršajām un impregnētajām celulozes acetāta šķiedrām (A, I), šķiedras ir vērstas paralēli cita citai. Tādēļ tos nav iespējams klasificēt pozīcijā 5601 pie “izstrādājumiem no vates”.
                  Tā kā filtrus, kas izgatavoti no vienkāršām un impregnētam celulozes acetāta šķiedrām (A, I) nevar klasificēt nevienā pozīcijā saskaņā ar 1.–3. VIN, tie, piemērojot 4. VIN, klasificējami pozīcijā, kas piemērota precēm, kurām tie ir vislīdzīgākie.
                  Tā kā šķiedras ir viegli atdalāmas un “izvelkamas”, ir elastīgas un porainas, ar vienmērīgu biezumu, to ārējais izskats ir tāds kā vatei. Tādēļ filtri (A, I) ir klasificējami pozīcijā 5601 (sk. arī HS klasifikācijas atzinumu par cigarešu filtru izgatavošanai paredzētu stienīšu klasificēšanu apakšpozīcijā 5601 22).
                  Celulozes acetāta šķiedru impregnēšana (I) neizslēdz klasifikāciju pozīcijā 5601, jo līmējošā viela neiekļūst šķiedru iekšējos slāņos (sk. HS skaidrojumus par pozīciju 5601, A punkta ceturto daļu).
                  Tāpēc izstrādājums ir klasificējams ar KN kodu 5601 22 10 pie vates izstrādājumiem no ķīmiskās šķiedras.
               
            
         
      
                  
                     
               
               
                  
                     
               
            
         (1)  Fotoattēls pievienots tikai informācijai.